અભિષેક બોરવેલમાં પડ્યો હોવાની માહિતી મળતા ડબરાની પોલીસ અને તંત્રના અધિકારીઓ ઘટના સ્થળે પહોંચી ગયા હતા.તાત્કાલિક એક મશીન બોલાવીને બોરવેલની પાસે બીજો ખાડો ખોદવાની શરૂઆત કરી દેવામાં આવી હતી. તે સાથે જ BSF કેન્દ્રને પણ માહિતી આપવામાં આવી હતી.રાત સુધીમાં BSFએ તેમની કામગીરી ઝડપી કરીને બાજુમાં 25 ફૂટ ઊંડો ખાડો ખોદ્યો હતો.બોરવેલમાં જ્યાં બાળક ફસાયો હતો ત્યાં દોરડાની મદદથી પ્રકાશ, ખાવા-પીવાની અન્ય સામગ્રી પહોંચાડવામાં આવી હતી. તે ખાડામાં એક સીસીટીવી કેમેરો પણ નાખવામાં આવ્યો હતો જેથી અંદરની સમગ્ર હલચલ જાણી શકાય.